1. ΑΝΑΓΚ. ΝΟΜΟΣ 1452 της 25 Οκτ./2 Νοεμ. 1938 Περί εκκαθαρίσεως και βεβαιώσεως τελών χαρτοσήμου και δικαστικών εξόδων σχολαζουσών κληρονομιών. Άρθρ.1.-1.Ο κηδεμών σχολαζουσών κληρονομιών, οσάκις επισπεύδει εν πολιτικαίς δίκαις τον δικαστικόν αγώνα, ως αιτών, ενάγων, ανακόπτων, εκκαλών, αναιρεσείων και υφ' οιανδήποτε εν γένει διαδικαστικήν ιδιότητα, δεν υποχρεούται εις καταβολήν τελών χαρτοσήμου, δικαστικού ενσήμου ν. ΓπΟΗ΄ (28. Αε. 1) του 1911, παραβόλων εν γένει και προστίμων των άρθρ. 518, 783 και 823 της Πολ. Δικονομίας (10.Αα.1) ως ταύτα ετροποποιήθησαν μεταγενεστέρως, το ποσόν όμως τούτων εκκαθαρίζεται και προσδιορίζεται επακριβώς δια των εκδιδομένων δικαστικών αποφάσεων. 2.Εν περιπτώσει ήττης του αντιδίκου του κηδεμόνος τα ανωτέρω τέλη και λοιπά δικαστικά έξοδα βεβαιούνται επιμελεία του οικείου οικον. εφόρου, εφαρμοζομένων κατ' αναλογίαν των διατάξεων του άρθρ. 36 παρ. 2 του Κώδικος των νόμων περί τελών χαρτοσήμου, επί τη βάσει των εν αυτώ καθοριζομένων τίτλων και εισπράττονται παρά του ηττηθέντος αντιδίκου κατά τας διατάξεις των νόμων περί εισπράξεως δημοσίων εσόδων. 3.Εν περιπτώσει ήττης του κηδεμόνος εάν μεν η σχολάζουσα κληρονομία περιέλθη εις το δημόσιον, ως κληρονόμον ουδεμία βεβαίωσις των τελών και των λοιπών εξόδων γίνεται. Αποδιδομένης όμως ταύτης εις νομιμοποιουμένους κληρονόμους εκ διαθήκης ή εξ αδιαθέτου βεβαιούνται ταύτα επ' ονόματι αυτών υπό του οικείου οικον. εφόρου κατά τας διατάξεις της προηγουμένης παραγράφου και καταβάλλονται υπό των κληρονόμων εις το δημόσιον ταμείον προ πάσης αποδόσεως της κληρονομίας. Άρθρ.2.-Επί αναγκαστικής εκτελέσεως επισπευδομένης υπό κηδεμόνος σχολαζούσης κληρονομίας, αι παρ' αυτού επιχειρούμεναι πράξεις της διαδικασίας εκτελέσεως, συντάσσονται ατελώς. Προσδιορίζεται όμως υπό του συμβολαιογράφου εν εκάστη πράξει το οφειλόμενον τέλος χαρτοσήμου και κατά την διανομήν του πλειστηριάσματος κατατάσσεται άνευ αναγγελίας το δημόσιον δια τα ποσά των οφειλομένων τελών προνομιακώς κατά  την εν τοις άρθρ. 940 εδ. 1 και 991 εδ. 1 Πολ. Δικονομίας οριζομένην τάξιν. Άρθρ.3.-1.Ο κηδεμών υποχρεούται εν περιπτώσει ήττης του αντιδίκου του να αποστέλλη εκάστοτε εις τον οικείον οικον. έφορον αντίγραφα κοινοποιηθεισών επιταγών εξ απογράφου εκτελεστού αποφάσεων, εντός 10ημέρου αφ' ης κατά τας διατάξεις του άρθρ. 866 εν συνδυασμώ και προς το άρθρ. 187 Πολ. Δικονομίας καθίστανται αύται εκτελεσταί, εν περιπτώσει δε ήττης του κηδεμόνος και εμφανίσεως κληρονόμων άμα τη νομιμοποιήσει των και προ της αποδόσεως της κληρονομίας. 2.Εν η περιπτώσει προ της κοινοποιήσεως επιταγής ο ηττηθείς αντίδικος προέλθη εις την καταβολήν των εξόδων και τελών εις τον κηδεμόνα, ούτος υποχρεούται να καταθέση τα εισπραχθέντα εις το δημόσιον ταμείον και να αποστείλη εις τον οικον. έφορον αντίγραφα των τελεσιδίκων αποφάσεων, επί τη βάσει των οποίων ούτος προβαίνει εις την βεβαίωσιν. 3.Κηδεμών παραλείπων τας υποχρεώσεις του ταύτας υπόκειται εις τας ποινάς του άρθρ. 53 του κώδικος των νόμων περί τελών χαρτοσήμου επιβαλλομένας υπό του οικείου οικον. εφόρου επιφυλασσομένης και της κατά τας διατάξεις του άρθρ. 41 του Β.Δ. της 7 Σεπτ. 1918 περί εξακριβώσεως και εκκαθαρίσεως των εις το κράτος περιερχομένων εξ αδιαθέτου κληρονομιών και περί της υπό των κηδεμόνων διαχειρίσεως των σχολαζουσών κληρονομιών (τ. 25) πειθαρχικής διώξεώς του.